Държавен вестник, бр. 55, 2015 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  55
Чл. 20. (1) Ежемесечно началниците на 
ГКПП чрез началниците на ГПУ изпращат 
в РДГП справка за използването на съоръ­
женията и уредите по чл. 19, техническото 
им състояние и броя на установените с тях 
случаи на нарушения.
(2) Справките по ал. 1 от всички ГКПП в 
района на действие се обобщават и анализи­
рат в РДГП, откъдето се изпращат в ГДГП.
Чл. 21. (1) Въвеждането в експлоатация на 
техническите средства за проверка на превозни 
средства и вещи се извършва със заповед на 
директора на ГДГП. 
(2) Директорите на РДГП със свои заповеди 
определят организацията, реда и контрола 
по използването на техническите средства за 
проверка на лица и превозни средства.
Г л а в а  ч е т в ъ р т а
КОНТРОЛ ПО ОРГАНИЗАЦИЯТА И ИЗ­
ПЪЛНЕНИЕТО НА ДЕЙНОСТИТЕ ПО 
ГРАНИЧНИТЕ ПРОВЕРКИ
Чл. 22. (1) Контролът по организацията и 
изпълнението на дейностите по граничните 
проверки е комплекс от мероприятия, на­
сочени към установяване на състоянието и 
подобряване на организацията на служебната 
дейност, предлагане и реализиране на мерки 
за отстраняване на пропуски и нарушения, 
когато такива са констатирани, с оглед за­
коносъобразното и правилно изпълнение на 
задачите от служителите на ГКПП. 
(2) Чрез контрола се установяват следните 
характеристики:
1. ефективността на граничните проверки 
на ГКПП;
2. законосъобразността на действията и 
спазване на дисциплината;
3. практическата организация на взаимо­
действието между служителите на ГКПП и 
другите органи на граничен контрол;
4. правилното водене на служебните до­
кументи;
5. съответствието на логистичното осигу­
ряване с поставените задачи;
6. състоянието на други служебни дей­
ности – по решение на ръководителя, разпо­
редил осъществяването на контрола.
(3) Контролът се осъществява чрез:
1. планирани проверки на цялостната ор­
ганизация за гранични проверки;
2. внезапни проверки по непосредственото 
изпълнение на задачите от служителите на 
ГКПП, които могат да бъдат явни и негласни. 
Чл. 23. Проверка на създадената цялостна 
организация за осъществяване на граничните 
проверки на ГКПП се извършва от методиче­
ските и контролните звена в ГДГП и РДГП 
въз основа на писмена заповед, издадена от 
съответния ръководен служител. 
Чл. 24. (1) Непосредственият контрол 
върху дейността на ГКПП се осъществява, 
както следва: 
1. от главния секретар и заместник главния 
секретар на МВР, от ръководни служители от 
ГДГП и РДГП; 
2. от началниците на ГПУ и техните за­
местници;
3. от началниците на ГКПП;
4. от началниците на смени/командирите 
на отделения. 
(2) Непосредственият контрол върху ра­
ботата на ГКПП се осъществява въз основа 
на месечен график, предложен от началника 
на ГПУ и утвърден от директора на РДГП. 
(3) Дейността на ГКПП може да бъде 
проверявана и от други служители, оправо­
мощени писмено от ръководителите на ГДГП, 
РДГП и ГПУ.
Чл. 25. (1) Проверките на непосредственото 
изпълнение на задачите на ГКПП се планират 
и извършват през различни дни от седмицата 
и различно часово време от денонощието.
(2) Забранява се извършването на провер­
ки по ал. 1 чрез опити да се отнеме оръжие, 
технически, помощни, защитни средства и 
други, както и да се провокира извършването 
на нарушения или други нерегламентирани 
начини на проверка. 
(3) При проверките по ал. 1 проверяваните 
служители се представят и изискват от про­
веряващите да се легитимират със служебни 
карти, освен ако ги познават лично или се 
придружават от преките им началници.
Чл. 26. (1) При установяване на слабости 
в организацията на работа и нарушения при 
изпълнението на граничните проверки на 
ГКПП проверяващият е длъжен намясто да 
вземе мерки за тяхното отстраняване.
(2) В случай че за отстраняване на устано­
вените слабости са необходими допълнителни 
мерки, които не могат да бъдат предприети 
намясто, същите се предлагат писмено от 
проверяващия на висшестоящия ръководител 
със съответен срок на изпълнение. 
Д Я Л  Т Р Е Т И
РЕД ЗА ОСЪЩЕСТВЯВАНЕ НА ГРАНИЧНИ 
ПРОВЕРКИ 
Г л а в а  п ъ р в а
РЕД ЗА ОСЪЩЕСТВЯВАНЕ НА МИНИ­
МАЛНИ ГРАНИЧНИ ПРОВЕРКИ 
Чл. 27. (1) Граничният полицай на първа 
линия осъществява минималната гранична 
проверка, като приема документа за пътуване 
от преминаващото границата лице, при което 
извършва:
1. установяване самоличността на лицето 
чрез идентификация;
2. проверка на валидността на документа;